钦定古今图书集成/明伦汇编/氏族典/第540卷 > 《廖用贤尚友录》 > 翟光邺
## 钦定古今图书集成/明伦汇编/氏族典/第540卷 > 《廖用贤尚友录》 > 翟光邺

按《五代史翟光邺传》，“光邺字化基，濮州鄄城人也。时
年十岁，为晋兵所掠，明宗爱其颖悟，常以自随。光邺
事唐，官至耀州团练使。晋高祖时，历棣、沂二州刺史、
西京副留守。出帝以光邺为青州防御使。光邺招辑
兵民，甚有恩意。汉高祖入京师，改右领军卫大将军，
充街使。周太祖入立，拜宣徽使、枢密副使，出知永兴”
军，卒于官。光邺为人沉默多谋，事继母以孝闻。